Bilkisu Abdullahi Shema (An haife ta 28 ga Watan Yuli a shekarar 1994).A Dutsen Ma a Jihar Katsina.Fitacciyar jaruma ce,ta fara karatun ta na firamari ne a makarantar Isa Kaita College of Education,bayan nan ta shiga sekandari a Government Day Secondary School Dutsin-Ma. Shema dai na cikin mata masu tashe a fagen fim a wannan lokaci,ita ce matashiyar jaruma wadda tauraronta yake haskawa. Sanadiyar Haskawar Tauraron Bilikisu Shema: ‘Tabbatacce Al’amari’,wannan fim shi ne wanda ya sanya wannan jaruma darewa matsayi na daya a cikin jarumai mata a kannywood domin ta tsaga a tsakiyar gogaggu ta kuwa nuna gwaninta. Kasancewar labarin fim din kusan a kanta yake,hakan ya bata damar taka rawarta har da tsalle.Domin mafiya yawan wadanda suka kalli shirin maganar ta kawai suke yi ba ta sauran jaruman ba. A wata Hira Bilkisu ta shaida cewa tun bayan da tayi fim din farko taso tayi aure domin har ta daina karbar aiki,amma Allah cikin ikonsa bai nufi yin auren ba, duk dai bata sanar da dalilin da ya hana yin auren ba.